5.10.2022
DA
Den Europæiske Unions Tidende
L 258/9
35.
bemærker, at der ikke findes noget system til at sikre, at medlemmer, der midlertidigt er fraværende af en berettiget grund, såsom barsels- og fædreorlov, fortsat kan udføre deres kerneopgaver; anser dette for problematisk, da det kan have en negativ indvirkning på repræsentationen af borgerne i Parlamentet; understreger, at der er risiko for forskelsbehandling af medlemmerne og deres vælgere, når der ikke findes sådanne ordninger; understreger, at en stemme på et kvindeligt medlem af Parlamentet ikke bør føre til manglende repræsentation, hvilket giver anledning til bekymring, eftersom yngre, navnlig kvindelige medlemmer og deres vælgere rammes uforholdsmæssigt hårdt af manglen på barsels- og forældreorlovsordninger i Parlamentet; minder om, at situationen for nationale parlaments­ medlemmer i disse situationer er forskellig fra medlemsstat til medlemsstat; opfordrer Parlamentets Udvalg om Konstitutionelle Anliggender til at sørge for gennemførlige, midlertidigt begrænsede løsninger for medlemmer, der er fraværende af berettigede årsager, til at komme med indlæg i debatter og deltage i afstemninger eller blive midlertidigt erstattet ved at revidere Parlamentets forretningsorden og den europæiske valglov; minder om, at dagpenge fortsat er knyttet til fysisk tilstedeværelse på Parlamentets arbejdssteder;
36.
glæder sig over Parlamentets indsats — og navnlig over den tidligere formand Sassolis personlige engagement i dette anliggende — for at sørge for daglige solidaritetsmåltider og stille krisecentre til rådighed for sårbare kvinder på de tre arbejdssteder, således som det blev besluttet af Præsidiet; glæder sig endvidere over, at omkring 65 chauffører meldte sig frivilligt til at køre læger, sygeplejersker og andet sundhedspersonale til deres nattevagter på hospitalerne i det første år af covid-19-pandemien;
37.
glæder sig over, at Parlamentet uddelte genanvendelige ansigtsmasker af stof til medarbejderne i begyndelsen af covid-19-pandemien; bemærker, at anvendelsen af medicinske ansigtsmasker EN14683 eller FFP2-åndedrætsværn har været påkrævet i Parlamentets bygninger for at styrke beskyttelsen af medlemmer og personale samt for yderligere at mindske frigivelsen af smitsomme luftvejspartikler;
38.
roser Parlamentets tjenestegrene for deres beslutning om fortsat at fremme hybride pressekonferencer efter pandemien, da dette kan lette rapporteringen om europæiske anliggender for journalister, der ikke er til stede i Strasbourg eller Bruxelles; henstiller til yderligere udvikling af de audiovisuelle faciliteter og andre faciliteter i Bruxelles, Strasbourg og Europa-Parlamentets forbindelseskontorer, bl.a. ved at øge Voxbox-kapaciteten og modernisere pressekonferencelokalerne i Strasbourg og Bruxelles for at gøre dem mere egnede til hybride pressekon­ ferencer;
Miljøaftryk af Parlamentets aktiviteter 39.
understreger, at Parlamentet skal være i front med hensyn til at indføre mere digitale, fleksible og energieffektive arbejdsmetoder og mødepraksisser, lære af erfaringerne fra covid-19-pandemien og udnytte de investeringer i teknologi, der allerede er gennemført; bemærker, at fokusgrupper på initiativ af tidligere formand Sassoli om »Nytænkning af det parlamentariske demokrati — Et stærkere Europa-Parlament efter covid-19« i perioden mellem april og juli 2021 drøftede det fremtidige arbejde i Parlamentet vedrørende de enkelte arbejdsområder: plenarmøder, parlamentariske beføjelser, kommunikation, eksternt diplomati og intern organisation; bemærker, at fokusgrupperne har fremlagt en endelig rapport med anbefalinger, hvis gennemførelse vil blive drøftet af Præsidiet;
40.
opfordrer Parlamentet til at revurdere målene for sin ordning for miljøledelse og miljørevision (EMAS) for 2023 i lyset af covid-19-pandemien; gentager sin opfordring om at ændre sin nuværende CO2-reduktionsplan med henblik på at opnå kulstofneutralitet ved hjælp af en internationalt anerkendt metode, når den er blevet valideret, som f.eks. en intern CO2-prisfastsættelsesmekanisme (ICP), hvorved virksomhederne frivilligt prissætter deres CO2-fodaftryk og derved sætter en værdi på deres drivhusgasemissioner;
41.
bemærker, at tre af Parlamentets bygninger i Bruxelles (Martens, Campoamor og Wayenberg-vuggestuen) for nylig er blevet tildelt en internationalt anerkendt miljøcertificering for bæredygtighed efter Breeam Excellence, hvilket bekræfter Parlamentets mangeårige politik om og foranstaltninger til gradvist at omdanne sin bygningsportefølje til at være et miljømæssigt forbillede; bemærker, at fire bygninger på Parlamentets arbejdssted i Bruxelles (en fjerdedel af det samlede antal bygninger — Spinelli, Campoamor, Arendt og Montoyer Science) er udstyret med solcellepaneler, og at disse installationer udgør et samlet areal på mindre end 2 % af det samlede tagareal af Parlamentets bygninger i Bruxelles; bemærker, at tre nye solcelleanlæg (100 m2 i Montoyer 70-Bygningen, 200 m2 på Spinelli-Bygningen og 52 m2 udskiftning af de nuværende solcellepaneler med fotovoltaiske paneler i BrandtBygningen) vil være færdiggjort inden udgangen af 2022 (hvilket svarer til en stigning på 64 % i 2022 af det samlede areal, som er udstyret med fotovoltaiske paneler);